Samolyotlar Sankt-Peterburgdan Namangan va Urganchga parvoz qiladi. Foto: TASS Rossiyaning «Yamal» aviakompaniyasi qishki parvozlar dasturi doirasida Sankt-Peterburgdan Namangan va Urganch shaharlariga muntazam reyslarni ochdi. Samolyotlar har hafta parvoz qiladi. Jumladan, Namangandan Sankt-Peterburgga parvoz shanba kunlari mahalliy vaqt bilan soat 19:55 da, qarama-qarshi yo‘nalishda soat 22:50 da amalga oshiriladi. Urganchdan parvoz payshanba kunlari soat 12:35 da, Urganchga uchish soat 14:00 da belgilangan. Parvozlar Airbus A321 samolyotlarida amalga oshiriladi.